  Туспуктэм: vk.com (Управление культуры города Можги) Наталия Сильвестрова 1-3 южтолэзе Можгаын дышетскисьёслэн Спортъя XXIV элькун тол шудонъёссы ортчозы. Ӵошатсконъёслэн талисманзы лымымунё луоз. Со сярысь карысь лулчеберетъя управленилэе «ВКонтакте» мерлыко вотэсысь огиназ ивортӥзы. Шудонъёслэн финалазы элькунысь 500-лэсь трос пинал спортсменъёс пыриськозы. Соос 20 комплект медальёс понна нюръяськозы. Ӵошатсконъёс «Родник» куас базаын но Можгаысь дышетӥсьёсты дасянъя колледжлэн залаз радъяськозы. Тодэ вайытом, 21-24 тулыспалэ Можгаын элькун гурт шудонъёс ортчозы. Ӵошатсконъёс спортысь 11 амалъёсъя мынозы. Гурт шудонъёслэн  талисманэз шушы луоз, солэн тусыныз медальёс но дасязы. Али шудонъёслы дасяськонъёс мыно. Тегъёс: Спорт пиналъёс ӵошатсконъёс Можга Удмуртия  